Bitcoin este în creştere. Cât valorează acum criptomoneda.
Un Bitcoin costă miercuri puţin peste 40.000 de dolari. Este prima oară în această săptămână când moneda virtuală a depăşit acest prag. Odată cu Bitcoin au crescut şi criptomonedele mai mici.
Bitcoin valorează miercuri peste 40.000 de dolari, fiind pentru prima dată în această săptămână când trece de acest prag, relatează Reuters.Bitcoin a crescut cu până la 6,5%, adică până la 40.904 de dolari. Monedele mai mici, care tind să crească şi să scadă odată cu cea mai mare criptomonedă, au crescut, de asemenea. Etherum, de exemplu, a crescut cu 7,5%, până la 2.906 de dolari.Cu toate acestea, Bitcoin a scăzut cu 30% în această lună şi a pierdut peste 37% faţă de recordul de aproape 65.000 de dolari, din luna aprilie. Per total, însă, Bitcoin a crescut cu 40% în acest an.Printre factorii care au provocat recenta scădere a monedei virtuale s-au numărat temerile unei represiuni în China, precum şi îngrijorările cu privire la impactul asupra mediului, datorat acţiunii de minerit.Săptămâna trecută, Bitcoin a ajuns până la 30.066 de dolari.Regiunea nordică a Chinei a intensificat marţi o campanie împotriva minatului de monede virtuale, la câteva zile după ce Beijinul a promis că va contracara mineritul şi tranzacţionarea cu Bitcoin.